cyanic-selkie/wikianc huggingface dataset:
IBBY Norge
IBBY Norge – Barnebokforum, tidligere Norsk Barnebokforum, er en norsk ideell organisasjon som arbeider med å spre kunnskap om barne- og ungdomslitteratur. Den ble stiftet i 1956 under navnet Norsk Kuratorium for Barne- og Ungdomsbøker som norsk seksjon av International Board on Books for Young People (IBBY). Medlemmene er organisasjoner og privatpersoner, og ledes av et styre som er valgt blant medlemmene. Organisasjonen gir faglige råd, blant annet til Utenriksdepartementet.
Skullerud skole
Skolen ble bygget i 1972, men ble nedlagt i 1985. Bygget ble så leid ut til forskjellige virksomheter, blant annet Norsk Data. Skullerud skole ble gjenåpnet i 1997, og dekker nå samme område som barneskolene Nøklevann og Rustad.
Ulpius Marcellus
Marcellus utførte straffeekspedisjoner nord for grensen, og han kan ha forsøkt å gjenerobre den antoninske mur. Til slutt trakk han seg tilbake til Hadrians mur, og det ser ut til at fredsavtaler med piktiske og keltiske stammer ble inngått. Fort nord for muren, som Trimontium ved Newstead, ble oppgitt.
Jingshanparken
Ifølge feng shui er det fordelaktig å plassere et bosted rett sør for en høyde (og det er også praktisk som et vern mot nordenvinden). Keiserpalassene i de to andre Ming-hovedstedene ble også bygd sør for en høyde. Da hovedstaden ble flyttet til Beijing var det ingen slik høyde på et passede sted, så man bygde en. Høyden kalles også "Feng Shui-høyden", og på norsk kalles den ofte for kullhøyden (tatt fra engelsk Coal Hill, som igjen gjengir ordrett det navn som tidligere var populært på folkemunne i byen: 煤山, Méishān).
Primeiro Comando da Capital
Organisasjonen
Rekrutteringen foregår delvis slik at når en fange ankommer et fengsel blir han/hun kontaktet av representanter fra PCC som tilbyr seg å ta seg av og beskytte fangen og hans familie mens han sitter inne. For å oppnå dette må fangen bli med i PCC og avlegge ed på å følge organisasjonens statutter. Medlemskapet er på livstid, og brudd på statuttene medfører dødsstraff. Fangen betaler en månedlig avgift tilsvarende om lag 200 kroner og 1500 kroner når han er ute. PCC har stor makt i fengslene så fanger som nekter å delta vil få en vanskelig tid der, likevel er det usikkert om alle «fengselsmedlemmene» forblir i organisasjonen på livstid.
Bantamvekt
Wrestling
Wrestling har og lignende vektklasser, blant annet bantamvekt.
Spjotsodd bru
Historie
Den første brua på stedet ble bygget i 1840 som en flytebru av tre, etter et ønske fra sogneprest Magnus Brostrup Landstad. Den ble kun lagt ut om vinteren når vannstanden var relativt jevn, mellom 14. oktober og 14. april, mens man resten av året i stedet måtte benytte ferge. På sommeren kunne vannstanden i det da uregulerte vassdraget variere med 3–4 meter, noe som ikke fungerte med en flytebru. Den første ferga hadde plass til en hestevogn, eventuelt en bil. Senere kom det en som hadde plass til to biler eller en buss. Under andre verdenskrig ble den gamle brua og ferga erstattet av en pontongbru som lå der helt fram til dagens hengebru ble åpnet i 1963.
I 2015 ble det kjent at Statens vegvesen planla en større oppgradering av brua ved å stive den av sånn at den kunne takle tyngre kjøretøy. I den forbindelse måtte brua stenges helt for tunge kjøretøy i flere måneder, og vegvesenet ønsket i utgangspunktet å gjøre det sommeren 2017. Dette førte til protester fra lokalt næringsliv, og spesielt fra reiselivsvirksomheter i Vrådal, som heller mente at stenginga måtte foregå vinterstid. Vegvesenet tok hensyn til det, og etter at finansieringen kom på plass ble det klart at arbeidene som krevde stenging ville starte 1. desember 2018 og holde på i fem måneder framover. I den perioden var veien kun åpen for kjøretøy med totalvekt under 3,5 tonn. De eneste som fikk dispensasjon var ambulanser som måtte være tyngre enn det. Folk som reiste med rutebusser ble i perioden skysset over brua med minibuss. Hele oppgraderingsarbeidet var ferdig høsten 2019. Fra november 2016 ble tillatt hastighet over brua satt ned til 50 km/t og lysreguleringa omgjort sånn at absolutt alle kjøretøy måtte vente på grønt lys, for at slitasjen på brua skulle være minst mulig. Da oppgraderingsarbeidene var ferdig ble lysreguleringa fjernet, siden det ikke lenger var behov for den.
New Democratic Party
Politiske standpunkt
NDP bygger på en sosialdemokratisk plattform. Partiet står muligens nærmest Sosialistisk Venstreparti i norsk målestokk. Viktige saker for partiet har vært miljøvern, redusere fattigdom i Canada, og endring av valgsystemet slik at fordelingen blir mer proporsjonell etter stemmer. En av grunnene til at man vil endre valgsystemet er at partiet har vært den store taperen i det canadiske valgsystemet som ligner på det engelske.
Lashkar-e-Taiba
LeT har blitt beskyldt for å gjennomføre terrorangrep i Pakistan, spesielt i Karachi, for å markere sin motstand mot politikken til Pakistans tidligere president Pervez Musharraf. Treningsleirene deres har lenge vært tolerert av Pakistans etterretningstjeneste (ISI) ettersom de slåss mot India og mot USA i Afghanistan.
Svømming under Asialekene 1951
Svømming under Asialekene 1951 ble arrangert i New Delhi i India i perioden 5. til 7. mars 1951. Det var 8 øvelser, seks individuelle og to stafetter, kun for menn. Singapore ble beste nasjon med fire gullmedaljer foran Filippinene med tre. Neo Chwee Kok vant fire gullmedaljer, tre individuelle og et lag.
Regine Leenborg Anthonessen
Skuespiller
I 2012 deltok Anthonessen i en TV-reklame for McDonald's.
Journalist
I 2021 ble hun ansatt i Viaplay som reporter og programleder.
Alex Naumik Sandøy
Alex, eller Alexandra Naumik, (tidligere Alexandra Sandøy; født 12. august 1949 i Vilnius, død 17. september 2013 i Oslo ) var en polsk-norsk musikkartist som ble kjent i Norge fra slutten av 1970-årene. Hun deltok flere ganger i Melodi Grand Prix. Alex hadde en stor og fleksibel stemme som strakk seg over fire oktaver og hun var derfor i stand til å takle vokale utfordringer som lå langt over hva mange andre kunne klare.
Underjordiske
Forestillinger i Norden
Forestillingene om haugfolk er fortsatt levende på Island, der de underjordiske og trollsteiner er en del av moderne folketro. Bestandigheten i forestillingene er overraskende stor. Tradisjonen med å sette ut grøt til nissen på julekvelden henger sammen med den opprinnelige dyrkingen av og ofringen til forfedrene.
Folkets store hall
Byggverket
Taket på Folkets store hall er dekket av gule og grønne tegltakstein. Hovedinngangen er utstyrt med Folkerepublikken Kinas statsvåpen og vender ut mot Tiananmenplassen. Ved inngangen står tolv 25 meter høye lysegrå marmorsøyler.
Edwin G. Pulleyblank
Edwin G. Pulleyblank fikk sin faglige utdannelse ved University of Alberta (B.A., 1942) og University of London (doktorgrad i kinesisk, 1951).
Giacomo Matteotti
Bakgrunn
Giacomo Matteottis far var en kobbersmed fra Trentino som var blitt velstående.
Mord
Dette førte til å begynne med til en parlamentarisk krise, og Mussolini måtte ta avstand fra mordet. Men samtidig ble antifascistiske demonstrasjoner slått ned. Tre menn ble arrestert for mordet, men bare én ble dømt, og bare til en kortvarig fengselsstraff. Den 3. januar 1925 tok Mussolini «alt politisk, moralsk og historisk» ansvar for mordet i en tale i parlamentet.
McDonnell Douglas F-4 Phantom II
Flyet skulle være en erstatning for det gamle F3H Demon, noe det gjorde med glans. Australia, Egypt, Tyskland, Hellas, Iran, Israel, Japan, Sør-Korea, Spania, Tyrkia og Storbritannia kjøpte flyet.
Totalt ble det bygd 5 195 F-4 – 5 057 ble bygd i St Louis, Missouri i USA mens 138 fly ble lisensprodusert av Mitsubishi i Japan. F-4 Phantom II var i bruk i USA og Storbritannia fra 1968 til 1996, og da hadde det fløyet 27 350 000 km til sammen.
Clann na Talmhan
Clann na Talmhan (irsk for «Landets familie» eller «Landets barn») var et politisk parti i Irland mellom 1938 og 1965.
Partiet ble grunnlagt i Athenry i Galway i 1938. Dets hovedsak var å være en stemme for Irlands bønder. Blant konkrete saker partiet tok opp var småbøndenes interesser, støtte til gjenvinning av dyrkbar mark, lavere skatt på jordbrukseiendommer og mer intensiv skogplanting. Grunnlegger og leder av Michael Donnellan.
Det første valget Clann na Talmhan stilte opp i var i 1943. Partiet vant fjorten seter, som året etter ble redusert til elleve gjennom suppleringsvalg. Etter valget fikk Donnellan av som leder, og ble erstattet av Joseph Blowick.
Sørafrikansk engelsk
Sørafrikansk engelsk har ikke en enhetlig uttale: dette kan tilskrives faktumet av engelsk kun er morsmålet til omtrent 40 % av de hvite innbyggerne (de gjenværende har hovedsakelig afrikaans som morsmål) og kun en liten minoritet av svarte afrikanske innbyggere i regionen. (I tillegg har 94 % av de 1,1 millionene innbyggere av asiatisk avstamning og 19 % av de fire millioner fargede, eller blandet rase, innbyggerne engelsk som morsmål.) Dialekten kan likevel identifiseres på grunn av en mengde lånord hovedsakelig hentet fra afrikaans, men også mer og mer fra zulu og andre innfødte språk, så vel som fra gresk, portugisisk og forskjellige indiske språk. Noen av ordene, som «trek», har sivet ut til vanlig engelsk bruk rundt om i hele verden.
Første kodifikasjon
I forordet nevner Malan at det mange forskjellige kombinasjoner innen engelske dialekter i Sør-Afrika, f.eks. engelsk modifisert av bantuspråk som xhosa, nordlig sotho, zulu og så videre, og bemerket at det er kombinasjoner hvor engelsk kunne være andre-, tredje- eller, enda mer bemerkelsesverdig, fjerde-språket for mange talere. Han begrenset derfor sin monografi til den dialekten han hadde mest kontakt med.
Blomsterpotteslange
Den er liten, og er som regel mellom 6 og 16 cm lang. Hodet har en butt snute, og er ikke bredere enn kroppen. Øynene er reduserte, men er synlige som to svarte flekker. Ryggfargen varierer fra sølvgrå til brun og purpursvart, mens buken er grå eller brun. Halen ender i en liten pigg.
Bill Russell
Russell spilte hele karrieren med Boston Celtics, og var en av de mest sentrale spillere i Celtics' utrolige dominans i NBA i 60-årene. Russell var en 206 cm høy center, og var mest kjent for hans utrolige defensive kvaliteter. Han regnes som en pioner innerfor blokkeringer. Han regnes i dag som en av de beste basketballspillerne noensinne.
Trost i taklampa
Forfatteren og verket
Flere av personene i romanen er basert på mennesketyper som Prøysen kjente fra sitt eget hjemmemiljø: Krestine Krokengen, Snekkersvekara og Ingebjørg Smikkstad. Også Gunvors karakter er basert på typer han kjente: - Himmel og hav, tenkte je, å er detta for en åpenbaring, hu har da ittno i en sosial roman å gjøra. Men je får nå følje etter deg og sjå å du går. Je ska fell få plassert deg en stann når je bære veit å du bor hen. Og jinta gikk ått Smikkstugun og da kjinte je att a. Det var … Nei det navnet vil je ha for meg sjøl. Men hu vart 'trosten' min.»
Handling
De to parallelle handlingstrådene møtes på lørdagen, i to parallelle arrangement som etterhvert samles på sletta. Det er bygdestevne i Parken, hvor Lundjordet skal tale. Her samles «de huguskakke», noen småbønder, studenter fra byen som har sommerjobb i området, utflytterlaget fra byen og en liten gruppe uromakere. Disse beveger seg etterhvert også til dansesletta. På dansesletta møtes i utgangspunktet ungdommer fra bygda, tjenestefolk og arbeidsfolk. «Det meste av ironien er borte når Prøysen fortel om menneska på sletta. Men han teiknar eit realistisk bilete, både tankegang, miljø og samværsform er prega av det smålurvete: misunning, hemnhug og spetakkel.»
Gunvor
Hovedpersonen Gunvor Smikkstugun har en blandet, tvetydig agenda. Torbjørnsen mener at Gunvor «skal hemne seg. Ho er ute etter stadfesting på at ho er komen fri frå underklassestatusen sin i bygda. Og stadfestinga på det er det hennar eigne klassefellar som skal gi henne.» Torhild Viken, som har skrevet om Gunvor med tolkningsalternativene «opprørsk oppsanger eller hevngjerrig tullhøne?» mener at det finnes to dominerende dimensjoner som står i motsetning til hverandre i Gunvors mål for ferieoppholdet: «Hun viser seg som talskvinne for plassfolk og tjenere. Derav betegnelsen 'opprørsk oppsanger' […] Den andre dimensjonen er at Gunvor er styrt av ønsket om revansj for gammel urett. Hun er ute etter hevn gjennom å markere seg med en vertikal avstand: bystas og jåleri og filtersigaretter og reisegrammofon. Vi kan m.a.o. kalle denne Gunvor 'ei hevngjerrig tullhøne'.»
Teater 1952
Den første oppsetningen ble spilte 208 ganger. Stykket ble satt opp på nytt i 1957. Dramatiseringen «var ikkje noko fullkomi arbeid. Fleire av scenene høyrer avgjort til på amatørplanet, og fleire av rollene gir lite å spela på. Likevel er teaterstykket så saftig og frodig at ugraset kjem i skuggen av dei gode vokstrane.» Teatrets første historiker, Olav Dalgard skrev i 1953: «Det har vori sagt mykje både for og imot denne dramatiseringa av folkeliv på Hedmarka, men ingen kan fråkjenne henne sakleg aktualitet og friskt humør.»
S. H. Finne-Grønn
Biografi
Finne-Grønn mottok allerede i 1903 Kong Oscar IIs medalje til belønning for fortjenstlig virksomhet i gull og ble ridder 1. klasse av St. Olavs Orden i 1945 for sitt arbeid innen genealogi. Han var æresmedlem av Norsk Slektshistorisk Forening (utnevnt 1942) og æresmedlem av Genealogiska Samfundet i Finland (utnevnt 1942).
Panikk i hotellet
Panikk i hotellet er tittelen på to spillefilmer:
Skald forlag
Navnet Skald kommer fra de norrøne skaldene som diktet og fortalte historier.
ICAO-flyplasskode
ICAO-flyplasskode er en kode på fire alfanumeriske tegn. En slik kode er tilordnet de fleste flyplasser rundt i verden. Disse kodene er definert av International Civil Aviation Organization (ICAO). Disse ICAO-kodene brukes av lufttrafikktjenesten og flyselskaper til blant annet planlegging av flyginger. Kodene er ikke de samme som IATA-kodene som den alminnelige flypassasjer forholder seg til, og som brukes for flyselskapenes rutetabeller, reservasjoner og bagasjehåndtering. ICAO-koder brukes også til å identifisere værstasjoner, uavhengig av hvorvidt de er lokalisert i nærheten av en flyplass.
Clann na Poblachta
Clann na Poblachta (irsk for «Republikkens familie») var et republikansk parti i Irland. Det ble grunnlagt av tidligere IRA-leder Sean MacBride i 1946. Partiet ble lagt ned ved valget i 1965.
Grunnleggelsen
MacBride grunnla et parti som først og fremst appellerte til desillusjonerte, unge, urbane velgere og til republikanere som hadde gitt opp håpet om å oppnå noe gjennom voldsbruk. Mange av de som støttet partiet hadde tidligere hatt et forhold til Fianna Fáil, som var det viktigste republikanske partiet i Irland. Ekstreme republikanere følte at Fianna Fáil hadde forrådt den republikanske saken gjennom henrettelser av IRA-fanger under andre verdenskrig. Bakgrunnen for disse henrettelsene var IRAs forbindelser med Det tredje rike.
Valgsuksess
I 1947 vant Clann na Poblachta flere suppleringsvalg. Eamon de Valera, som var taoiseach, så at dette var en trussel, og i februar 1948 utlyste han plutselig et nyvalg, slik at Clann ville få for kort tid til å forberede seg. Clann hadde på dette tidspunkt et ikke helt urealistisk håp om å erstatte Fianna Fáil som det viktigste republikanske partiet. De Valeras taktikk lyktes, og Clann vant bare ti seter i Dáil Éireann, langt færre enn ventet. Samtidig mislyktes Fianna Fáil med å vinne majoritet, ettersom opposisjonspartiene tilsammen fikk nok seter til å danne en koalisjonsregjering. Dette var første gang på seksten år at Fianna Fáil ikke hadde hatt regjeringsmakten. Partiene som inngikk i den nye regjeringen var Fine Gael, Labour Party, National Labour Party, Clann na Talmhan, Clann na Poblachta og noen uavhengige representanter.
Beretta 1934
Beretta 1934 har manuell sikring og 7 skudds magasinkapasitet. Magasinet har en fingerstøtte nederst som gir bedre grep. Den har det karakteristiske åpne glidestykket som Berettapistolene ofte har, og den er laget med relativt få deler og er lett å vedlikeholde.
Ostefluer
Ostefluer er en liten familie av små til middelsstore fluer, der den mest kjente arten er ostefluen (Piophila casei). Denne arten ble tidligere ofte funnet på ost og andre lagrede, næringsrike matvarer, men ser ut til å ha forsvunnet etter som fremstilling og lagring av matvarer har blitt mer hygienisk. En annen gruppe av denne familien har larver som suger blod fra fugleunger, de har derfor blitt kalt draculafluer.
Afghanistans historie
Tiden før islam (før 651)
Aleksander den store gikk inn i området som vi i dag kjenner som Afghanistan i 328 f.Kr. for å erobre Baktria (dagens Balkh). Det var da en del av det persiske riket. Invasjoner av skytherne, hepalittene og goktyrkerne i de følgende århundrene.
Daouds afghanske republikk (1973–1978)
Midt i beskyldninger mot kongefamilien om korrupsjon og vanstyre og dårlig økonomisk tilstand på grunn av den alvorlige tørken i 1971–72, tok tidligere statsminister Mohammed Daoud Khan makten i et militærkupp 17. juli 1973. Zahir Shah flyktet fra landet og fant tilslutt tilflukt i Italia. Daoud avskaffet monarkiet, annullerte grunnloven av 1964 og erklærte Afghanistan en republikk med ham selv som den første presidenten og statsminister. Hans forsøk på å gjennomføre sårt trengte økonomiske og sosiale reformer møtte lite suksess, og den nye grunnloven i februar 1977 klarte ikke dempe den kronisk politiske ustabiliteten.
Riten av Perfeksjon
Den viktigste assistenten til Morin var en franskmann av nederlandsk opprinnelse ved navn Henry Andrew Francken. Morin utnevnte han til Deputy Grand Inspector General. Francken utarbeidet et manuskript i 1771 som beskriver ritualene i 15°-25°. To lignende manuskripter fra 1783 og 1786 beskriver ritualene i alle høygradene.
Bob Haley
Bandet ble dannet i 2005 av Ronny Stenberg, og bandet har siden starten jobbet seg opp et trofast publikum med en rekke spillejobber.
I 2002 startet Ronny Stenberg trioen Bob Haley and The Rocket House sammen med Jonas Tjersland og Solvor Vermeer. Bandet Bob Haley og besetningen med seks medlemmer ble til i 2005.
På vårparten 2006 spilte bandet inn sin første EP, Bedroom Belongings, som ble sluppet i oktober samme år. EP-en ble produsert av Håkon Gebhardt (Motorpsycho, HGH, The International Tussler Society), med hjelp av Askil Holm og Marius Kristiansen.
31. mai 2010 slapp Bob Haley sitt andre album Catch the music. Dette albumet ble også produsert av Håkon Gebhardt og Marius Kristiansen. Musikeren Kjell Karlsen fra The International Tussler Society medvirker på flere låter.
Bandet Bob Haley har vært rundt i Norge å spilt på en rekke festivaler og klubber de siste årene. I 2011 ventes det en ny EP og nye singler fra bandet.
Pittura infamante
Skam og ære
Det å henge opp-ned etter det ene beinet skulle dessuten være et uttrykk for vingling.
Middel i maktkamp
Temaet innbød nærmest til harselas over politiske motstandere. Pittura infamante ble i slike tilfeller misbrukt som maktmiddel, og førte gjerne til bitre, interne kamper, ved at de gjennom opinionen spilte en avgjørende rolle i rent politiske stridigheter.
Modeller og motiv
Berømte kunstnere som malte pittura infamante-fresker var: Andrea del Castagno, Sandro Botticelli, og Andrea del Sarto.
Billedeksempler fra Italia
Pittura infamante var motsatsen til andre former for samtidige, sekulære portretter i full størrelse av uomini famosi ("berømte menn") og uomini illustri ( "avbildingsverdige menn"), som ble hentet frem fra Det gamle testamentet eller fra klassisk antikk litteratur, og som ble avbildet i positive sammenhenger som fresker både i private hjem og i kommunale bygninger.
I kveld med Thomas Giertsen
Seertall og omtale
Hver sending ble i gjennomsnitt sett av en kvart million, noe som gjorde det til en av de mest sette program på TVNorge i 1999.
Skaland
Bygda har også dagligvareforretning, barnehage og barne- og ungdomsskole (1.-10. klasse) med ca. 50-60 elever. Skaland stiller dessuten lag i 5. divisjon i fotball; IL Foss, som spiller hjemmekampene sine på Fossheim grus i Bergsbotn.
Slaget ved Doggerbank (1781)
De nederlandske skipene (Johan Zoutman)
Hoveddelen av styrken bestod av seks linjeskip med mellom 54 og 74 kanoner, og en fregatt med 40. Det største av de nederlandske skipene var «Admiraal Generaal» med 74 kanoner.
Den store frimurerlosjen Zur Eintracht
Den store frimurerlosjen Zur Eintracht (tysk: Die Große Freimaurerloge Zur Eintracht) var en storlosje innenfor tysk frimureri med hovedsete i Darmstadt, som ble grunnlagt den 1. desember 1844. Storlosjen ble nedlagt i 1935 under det tyske rike. Etter andre verdenskrig ble den ikke gjenopprettet. Storlosjen hadde sin største utbredelse i 1932 med 900 medlemmer fordelt på 10 losjer. Den var en av de såkalte «humanitære» storlosjer. Den 19. juni 1949 ble dens losjer tilsluttet Den tyske storlosje av gamle, frie og anerkjente murere.
Hemileucinae
Hemileucinae er en gruppe av sommerfugler som hører til familien påfuglspinnere (Saturniidae). De lever bare i Amerika, og med et par unntak bare på vestsiden av Nord-, Mellom- og Sør-Amerika. Flest arter finnes i det nordvestlige Sør-Amerika og i Mexico.
Utbredelse
Hemileucinae finnes nesten utelukkende i den vestlige delen av Amerika. Den store arten Automeris io der den eneste representanten for gruppen i det østlige Nord-Amerika. Det finnes noen arter i de østlige delene av Sør-Amerika, men hovedtyngden er i vest. Hemileucinae finnes fra Argentina i sør til det sørlige Canada i nord.
Daniel Owen (forfatter)
Forfatter
Hans første betydelig verk på walisisk var en oversettelse av Timothy Shay Arthurs korte fortelling Ten Nights in a Bar-Room and What I Saw There. Deretter studerte han uten å lyktes som prest. Han ble til sist metodistprest og kom inn på teologisk skole i Bala i 1865, men greide ikke å fullføre kurset. Fra 1867 og til 1876 arbeidet han som skredder i Mold og prekte på søndagene.
Det akademiske kollegium (UiO)
Den nye universitetsloven av 1995 bestemte at styrene ved universitetene skulle ha eksterne medlemmer, og Det akademiske kollegium kom fra 1996 til å bestå av 13 medlemmer: Rektor, prorektor, fem medlemmer valgt blant de vitenskapelig ansatte, to valgt av de ikke-vitenskapelig ansatte, to valgt blant studentene og to eksterne.
Jack Günthard
I VM-sammenheng har han medaljer fra to VM. I 1950 var han med og vinne gull i lagkonkurransen, mens han var med og vant bronse i lagkonkurransen i 1954.
Else Christie Kielland
Karriere
Kielland var statsstipendiat fra 1972, og mottok Oslo bys kulturpris 1981. Hun er representert i de fleste norske kunstmuseer.
Generalfeltmarskalk
Generalfeltmarskalk (tysk Generalfeldmarschall, forkortet GFM) var den høyeste militære graden i den tyske, prøyssiske, saksiske og østerriksk-ungarske hæren. Den ble kun tildelt aktive offiserer i krig. I motsetning til andre offiserer, var generalfeltmarskalker politisk utnevnt. Graden hadde flere privilegier, bl.a. permanent eskorte. I 1870 ble prins Friedrich Karl og kronprins Friedrich Wilhelm de første prøyssiske prinsene som ble utnevnt til generalfeltmarskalker. I 1854 hadde graden generaloberst blitt innført for å bli tildelt prins Wilhelm i fredstid; dette var en grad med de samme privilegiene, men formelt lavere rangert.
Nijmegen
Nijmegen er sammen med Maastricht den eldste byen i Nederland. Byen feiret i 2005 sitt 2000-årsjubileum, og var allerede kjent under den romerske okkupasjonen av Germania under navnet Noviomagus.
Giovanni Benelli
Prest
Benelli fikk presteutdannelse ved seminaret i Pistoia og to universiteter i Roma. Han ble presteviet i 1943 og arbeidet deretter i menighetssjelesorgen i bispedømmet Roma. Etter fordypningsstudier i diplomati ble han satt til tjeneste i det pavelige diplomati, og ble personlig sekretær for en de to nestsjefene i Statssekretariatet i Vatikanet, Giovanni Battista Montini.
Zhang Baoshun
Zhang Baoshun (forenklet kinesisk: 张宝顺, tradisjonell kinesisk: 張寶順, pinyin: Zhāng Bǎoshùn; født i februar 1950 i Qinhuangdao i provinsen Hebei i Folkerepublikken Kina) er en kinesisk kommunistisk politiker.
Ny-Caledonia
Klima
Landet har subtropisk klima, med en middeltemperatur på mellom 22 og 24 °C. Det er to årstider. Den varme årstiden varer fra midten av november til midten av april, mens den kalde årstiden strekker seg fra midten av mai til midten av september. I den varme årstiden ligger temperaturen på mellom 25 og 27 °C. Dette er også perioden for orkaner. I den kalde årstiden ligger temperaturen på mellom 20 og 23 °C.
Miljøtrusler
Tropiske stormer påvirker korallene og livet ellers i lagunen. Hyppigere eller sterkere tropiske stormer kan få store konsekvenser for det marine miljøet. Stigende havnivå som følge av klimaendringer er en trussel for først og fremst for de lave øyene, slik som Ouvéa, men også for strender med yngleområder for skilpadder, elveutløp med mangrove og lave kystområder andre steder. Mangroveskogen er truet, særlig i sør ved Nouméa. Mange naturområder er vernet, men dette har hatt liten effekt i å beskytte planteartsmangfoldet.
Etniske grupper
Ved folketellingen i 2014 var 75 % av innbyggerne født i Ny-Caledonia, mens 16 % var født i Frankrike, inkludert oversjøiske departementer. 2,7 % var født i Wallis- og Futunaøyene og 1,5 % i Fransk Polynesia. 4,8 % var født i andre land. 90 % av de som ikke var født på Ny-Caledonia bodde i Stor-Nouméa.
Religion
Etter andre verdenskrig ble den evangeliske kirke selvstendig fra den franske moderkirken og ble til Den evangeliske kirke på Ny-Caledonia. Kirken har også vært politisk aktiv. På 1950-tallet engasjerte yngre protestantiske prester seg for kanakenes selvbestemmelsesrett. I 1959 ledet dette til splittelse og Den frie evangeliske kirke i Ny-Caledonia ble grunnlagt.
Historie
Ny-Caledonia kom i fransk besittelse sent i 1853. Etter eksempelet satt av Storbritannia, sendte Frankrike til sammen 22 000 dømte forbrytere til straffarbeidkolonier langs sørvestkysten mellom 1864 og 1922. Dette tallet omfattet vanlige kriminelle så vel som politiske fanger. Mot slutten av epoken med straffekoloni, utgjorde frie europeiske nybyggere (inkludert tidligere straffanger) og asiatiske kontraktsarbeidere langt mer av befolkningen. Antallet kanaker falt drastisk i samme periode på grunn av sykdommer og en apartheid-lignende system kalt Code de l'Indigénat, som påla strenge begrensninger i hvilket arbeid de kunne ha, hvor de kunne bevege seg og eierskap til land.
Under den andre verdenskrig ble de franske koloniene i det sørlige Stillehavet en del av de frie franske styrker. Støttet av Australia ble disse koloniene viktig baser for de allierte. De amerikanske styrkene bygget opp en stor marinebase på Ny-Caledonia for å bekjempe Japan. Frykten var at om Ny-Caledonia ble etterlatt ville fortsatt japansk framgang og erobringer true med å kutte sjøforbindelsen mellom Nord-Amerika og Australia. Nouméa fungerte som hovedkvarter for den amerikanske marinen og hæren i Sør-Stillehavet. På grunn av nærheten til territoriets operasjoner, ble Nouméa også en reparasjonsbase for skadede amerikanske og allierte skip. Nouméa ble etter hvert mindre viktig som marine- og militærbase ettersom den amerikanske og allierte offensive linjen raskt flyttet seg nordover og over ekvator.
Administrativ inndeling
Landet er delt i tre provinser med folkevalgte forsamlinger og provinsregjeringer. De tre provinsene er Sud, Nord og Loyautéøyene. Provinsene er videre delt inn i 33 kommuner.
Samferdsel
La Tontouta–Nouméa internasjonale lufthavn og Magenta lufthavn ligger begge ved hovedstaden Nouméa. Flyselskapet Aircalin flyr utenlandsruter, mens Air Calédonie har innenriksruter.
Hans Schwarzentruber
I VM-sammenheng har han én medalje; bronse i lagkonkurransen i 1954.
The Hilliard Ensemble
Mesteparten av kvartettens arbeid fokuserer på musikk fra middelalderen og renessansen, men ensemblet fremfører også samtidsmusikk og har ofte samarbeidet med den estiske komponisten Arvo Pärt. Ensemblet har også framført verker av John Cage, Gavin Bryars, Giya Kancheli og Heinz Holliger.
Lars Bremnes
Sammen med søsknene Kari og Ola fikk han Spellemannprisen 2000 i klassen viser og viserock for albumet Soløye. For albumet Hjertekaptein med egne melodier vant han Spellemannprisen 2006 i klassen viser. Sammen med broren Ola fikk han Prøysenprisen i 2009.
Lars Bremnes er gift med Marianne Bremnes, som var ordfører i Harstad kommune mellom 2011 og 2019.
When the Wind Blows
When the Wind Blows er filmmusikken til animasjonsfilmen When the Wind Blows, utgitt i mai 1986. Filmen bygger på den engelske illustratøren Raymond Briggs' bildebok i tegneserieform med samme navn. Den handler om et middelaldrende ektepar som går i dekning etter en atomkrig.
Alexander Gabrielsen
Alexander Gabrielsen (født 18. november 1985) er en norsk tidligere fotballspiller fra Rogaland.
When the Wind Blows
Sporliste
Alle låtene er skrevet av Roger Waters og fremført av Roger Waters and The Bleeding Heart Band unntatt hvor annet er notert. På enkelte versjoner er alle Roger Waters-låtene slått sammen til et langt spor.
Dead Rising
Spillet
Ved å være på rett sted til rett tid blir man hele tiden tildelt nye oppgaver ved hjelp av en privatradio. Noen av oppgavene er frivillige, mens andre er nødvendige å gjennomføre dersom man vil komme til bunns i handlingen. Frank har hele tiden med seg kameraet sitt, som kan brukes til å ta bilder av forskjellige hendelser. På denne måten tjener man poenger som brukes til å gjøre Frank sterkere.
Dead Rising lar spilleren ta i bruk mange forskjellige objekter og bruke dem som våpen. Frank kan ta i bruk objekter som kjøkkenkniver, bowlingkuler, gressklippere og motorsager, for å bruke dem som våpen mot zombiene og psykopatene han støter på. Til sammen finnes det over 250 objekter Frank kan bruke som våpen.
Kjetil Wæhler
Kjetil Wæhler (født 16. mars 1976) er en norsk tidligere fotballspiller.
Lydfilm
Lydfilm er en film hvor lyden er et opptak eller lydspor lagret på selve filmremsen, i motsetning til stumfilm hvor lyden skapes av musikere ved hver enkelt visning og hvor tale gjengis i form av mellomtekster.
Tommy Tokyo
Tokyo er bror av Ole Jørgen Ottosen, som er frontfigur i bandet Tellusalie fra Fredrikstad. Tommy døde på St. Olavs Hospital i Trondheim i 2022 mens han ventet på lungetransplantasjon.
Nordstjerneordenen
Inndeling
Også antallet grader ble utvidet. I 1844 kom storkorsgraden til og i 1873 ble kommandørgraden delt i to klasser. I 1975 ble også riddergraden delt i to klasser. Nordstjerneordenen er dermed i dag inndelt i fem trinn:
Tildeling
Ved innstiftelsen kunne bare statstjenestemenn i ledende stillinger, og med en status som ga dem rett til å søke kongen om adelskap, utnevnes til kommandører. Riddergraden var først og fremst tiltenkt vitenskapsmenn. Kvinner ble først gitt tilgang til Nordstjerneordenen i 1952.
Gunnar Lysholm
Gunnar Lysholms slekt har lange tradisjoner innen trøndersk bryggeri- og brennerinæring. Han er sønn av administrerende direktør ved E.C. Dahls bryggeri Jørgen B. Lysholm.
Maayan
Mayaans redaktører er Roy Arad og Joshua Simon.
Oksekamp
Oksekamp er en blodsport der en tyr eller kvegokse (kampokse) blir angrepet av hunder (bulldogger) og publikum inngikk veddemål om kamputfallet. Hensikten med kampene var forlystelse og fortjeneste. Uttrykket oksekamp stammer fra det engelske bull baiting, som oversatt egentlig betyr oksehetsing, okseerting eller okseterging.
Wijdefjorden
Wijdefjorden (uttale: veidefjorden) er en 108 km lang fjord på nordsiden av Spitsbergen på Svalbard. Fjorden skjærer rett sørover inn i landet mellom Andrée Land i vest og Margaretas Land (Ny-Friesland) i øst.
Slaget ved Ushant (1781)
Det andre slaget ved Ushant var et sjøslag som ble utkjempet mellom franske og britiske skvadroner nær Ushant den 12. desember 1781 under den amerikanske uavhengighetskrigen.
Den franske konvoien ble senere spredt i en storm og de fleste skipene ble tvunget til å returnere til havnen. Bare to av fem linjeskip som var ment for Karibia ankom tidsnok til slaget ved Saintes i april.
Brakk (roman)
Brakk er nærmest dokumentarisk i sin nitide beskrivelse av pløying, harving, møkk-kjøring, lemming, gjerding, sauesanking og -slakting, i et språk som er så fritt for poetiske virkemidler at verket fortoner seg som en form for naivisme.
Colwyn Bay
Colwyn Bay (walisisk Bae Colwyn) er en kystby i Conwy i det nordlige Wales. Den ligger ved nordkysten, ved motorveien A55.
Eukalyptuspåfuglspinner
Eukalyptuspåfuglspinner (Opodiphthera eucalypti ) er en sommerfugl som tilhører familien påfuglspinnere (Saturniidae). Denne store arten forekommer i alle australske delstater bortsett fra Tasmania, og er i tillegg innført til Nordøya i New Zealand.
Ida Maria
Biografi
I 2009 turnerte hun i USA sammen med skotske Glasvegas samt headline-turneer, inkludert opptredener på festivaler som Lollapalooza og Coachella. Hun opptrådte også på den japanske festivalen Fuji Rock og den danske Roskilde-festivalen.
Personlig liv og deltakelse i TV-programmer
Ida Maria var med i Skal vi danse i 2015 på TV2, men røk ut i det første programmet. Hun fikk en sønn i januar 2016 og var med i Hver gang vi møtes på TV2 året etter.
Remember the Titans
Remember the Titans er en amerikansk sportsdramafilm fra 2000 som er basert på en sann historie. Filmen er regissert av Boaz Yakin og produsert av Jerry Bruckheimer for Walt Disney Pictures. Remember the Titans handler om det amerikanske fotballaget til den nylig integrerte skolen T.C. Williams High School i Alexandria, Virginia. Filmen var en kommersiell suksess for Disney, som medførte at de produserte en rekke flere sportsrelaterte filmer.
Kjell Arild Pollestad
Kjell Arild Pollestad (født 27. mai 1949 i Hå kommune på Jæren) er en norsk forfatter, teolog, filolog og tidligere pater (prest) i Den katolske kirke.
Forfatterskap
Pollestad har selv nynorsk som hovedmål, men har i sitt forfatterskap skrevet konsekvent på riksmål. Han er medlem av Det Norske Akademi for Språk og Litteratur. Pollestad uttalte i 2018 at han arbeider med en ny bibeloversettelse til riksmål.
Egbert van der Poel
Hans mest kjente malerier skildrer eksplosjonen i Delfts krutthandel som fant sted 12. oktober 1654, han og ektefellen bodde i området på dette tidspunkt.
Tore Renberg
Teksas-serien (2013–2021)
I 2013 begynte Renberg en ny roman-serie. I Teksas-serien beveger han seg langs et annet spor enn romanene om Jarle Klepp, selv om også den benytter Renbergs hjemtrakter som kulisse. Serien henter tydelig inspirasjon fra thriller-sjangeren, film og TV. I resepsjonen har anmeldere trukket paralleller til Coen-brødrenes filmatiske univers og sørstatsgotikk, og kalt bøkene «norsk 'grit lit'» og «barokke og utpreget visuelle kollektivromaner fra Stavanger-kantene, med et mildt sagt broket persongalleri».
Renberg har uttalt at Hillevågsgjengen er inspirert av den historiske Tjensvollgjengen, som «herjet i området hvor jeg vokste opp i åttiårene».Et annet virkelig forelegg er historien om den bedrageridømte biskopsønnen Bjarte Baasland. Av litterære inspirasjonskilder trakk han i forbindelse med utgivelsen frem sørstatsgotikk, særlig Flannery O'Connor og William Faulkner. I Vi ses i morgen trer gjengen frem som småfisker i den kriminelle verden, med drømmer om rikdom og storhet, men også om kjærlighet. Musikken spiller en sentral rolle i å tegne opp personportrettene også i denne romanen, hvor den alternative indierocken fra Jarle Klepp-serien er byttet ut med heavy metall og 80-talls-rock. Språket kan beskrives som rått, barokk og ekspressivt, med bruk av engelsk sjargong, dialektord og folkelige uttrykk. Ord som «maksimalistisk», «burlesk» og «overflødighetshorn» har blitt brukt i omtale av romanens innhold og stil. Det episke ved romanen førte også til at Renberg ble sammenlignet med romanforfattere som ligger utenfor den realistiske sfæren, som Game of Thrones-forfatter George R.R. Martin.
Nynorsk-vendingen, Du er så lys og Tollak til Ingeborg (2016, 2020)
Boka ble stort sett tatt godt imot av kritikerne, og NRKs Knut Hoem skrev blant annet at den «er ikke bare gyselig spennende, den inneholder også noen innsikter om dette landet vi bor i, som det er meningsfylt å få del i». Anmelderne løftet særlig frem at Renberg tematiserer hvordan mennesker leser og feiltolker fasader, og at det finnes et mørke som truer under tekstens realistiske overflate. Det mørke ble også poengtert av Renberg, som beskrev det som at han i Du er så lys gikk enda lenger i utforskningen av psykiske lidelser enn tidligere, og avslørte at bokas arbeidstittel var «Mørkelandet», inspirert av The Jesus and Mary Chain-albumet «Darklands». Overgangen til et nytt skriftspråk ble også omtalt som vellykket av kritikerne, og Renberg var i intervjuer i forbindelse med lansering av romanen opptatt av nynorskens status i det moderne Norge.
Ingen tid å miste
Mens både Du er så lys og Tollak til Ingeborg tematiserer mannsrollen, er det i større grad en kvinnelig erfaring som legges under lupen i Ingen tid å miste. I et intervju kommenterte Renberg selv at «vanlegvis pleier mine karakterar av den typen å vere menn». Han lot seg inspirere av sin avdøde mormor i konstruksjonen av Edel, og i arbeidet med romanen leste Renberg de 107 brevene han gjennom årene hadde fått av henne. Dette kan ses i sammenheng med at han i forbindelse med utgivelsen, uttrykte det som romanens oppgave å løfte frem de livshistoriene som ikke kommer til uttrykk andre steder.
Solokarriere
Siden starten av solokarrieren har Renberg vært svært aktiv som turnerende live-artist, hvor han blander opplesning og låter i en egen pakke under tittelen En kveld med Tore Renberg.
Annen musikalsk virksomhet
Tore Renberg har samarbeidet med en rekke andre musikere. I 2004 skrev han flere av tekstene til låtene i filmmusikalen Alt for Egil, som var regissert av Tore Rygh. Blant annet skrev Renberg teksten til 24 timer i døgnet, som var komponert av Janove Ottesens, og ble fremført av Kristoffer Joner. Denne sangen ble en topp 10 hit i Norge.
Georg Buljo
Georg Buljo (født 2. februar 1969) er en norsk-samisk artist, gitarist og produsent.
Sammen med Kåre Vestrheim startet han tidlig i 1990-årene gruppen Locomotives, der han fungerte som gitarist, låtskriver og co-produsent. Buljo jobber blant annet med Mari Boine, Lars Bremnes og Niko Valkeapää som produsent og låtskriver. Han har også samarbeidet med Odd Nordstoga, Lars-Ante Kuhmunen, Johan Anders Bær, Biret Risten Sara og Jan Eggum samt en rekke andre norske og samiske artister.
Oslo Volley
Oslo Volley er en norsk volleyballklubb. Den ble stiftet i 1999 som en videreføring av eliteserielagene til KFUM/Oslo (som fremdeles topper maratontabellen for herrer). Klubben har de siste sesongene kun hatt eliteserielag for damer. Klubben har ellers seniorlag i nesten alle divisjoner. I tillegg har klubben en stor junioravdeling og minivolleyball. Eliteserielaget har KFUM-hallen på Ekeberg i Oslo som hjemmebane.
Jan Lööf
Felix äventyr (førsteutgaver)
Alle albumene ble opprinnelig utgitt på forlaget Carlsen/if
Rowett Research Institute
Historie
Rowetts donasjon gav instituttet grunnlag for å kjøpe et større landområde (41 acre, tilsvarende 16,5 hektar) og Rowett donerte også £10 000 for bygninger. Pengene ble donert med et krav fra Rowett, «Hvis forskning på instituttet innen dyrs ernæring blir funnet å ha nytte for menneskers ernæring, så kan instituttet følge opp og forske på dette». Instituttet ble formelt åpnet i 1922 av Dronning Mary.
Snorre Sturlason
Ettermæle
I 1941 innførte NS-myndighetene Snorredagen, som skulle være offisiell flaggdag 23. september.
Den tyske store landslosje
Den tyske store landslosje (tysk: Die Große Landesloge der Freimaurer von Deutschland) er en storlosje innenfor tysk frimureri med hovedsete i Frankfurt am Main, som ble grunnlagt den 27. desember 1770 i Berlin av Johann Wilhelm Kellner von Zinnendorf som var en generalmedikus i den prøyssiske hær. Storlosjen er en av de tre såkalte «gammelprøyssiske storlosjene».
Storlosjen praktiserer høygradgradsystemet det svenske Frimurersystem, som også praktiseres av Den Norske Frimurerorden og av frimurerordener i Sverige, Danmark, Finland og Island. Medlemskap i ordenen krever kristen tro, og ordenen betrakter Jesus Kristus som deres øverste stormester.
Fylkesvei 3004
Fylkesvei 3004 går mellom Nansetgata og Greveveien i Larvik.
Chen Zhu
Chen er for tiden (2012) den eneste regjeringsminister som ikke er medlem av noe politisk parti.
Jytte Borberg
Jytte Borberg (født 16. juli 1917, død 25. februar 2007) var en dansk forfatter.
Humør
Optimisme/pessimisme og humør
En optimist og en pessimist opplever den samme situasjon gunstig henholdsvis ugunstig. Dette gjelder også i forhold til forventninger. Optimisten betrakter verden gjennom «rosa briller», dvs. med forventninger om et gunstig utkomme, mens en pessimist vil ha en tendens til å fokusere på risikoen for at utkommet blir ugunstig eller ubehagelig. Det foreligger preliminære beviser på at evaluering av situasjoner er forbundet med nevrotransmitterkonsentrasjoner i hjernen. Ulike nevrotransmittere synes å påvirke prosesseringen av positive og negative utkommer, muligens gjennom påvirkning av forskjellige undersystemer i hjernen.
Humørforstyrrelser
Humørforstyrrelser er mentale lidelser hvor humørets normale fungering er forstyrret. De vanligste slike lidelser er klinisk depresjon og bipolar lidelse (manisk-depressiv lidelse). Det synes også trolig at angstforstyrrelser er relatert til humørforstyrrelser. Medikamentelle terapier for disse forstyrrelsene ser ut til å rette seg mot nevrotransmitterfunksjoner i hjernen. En annen humørforstyrrelse som mest sannsynlig befinner seg i det bipolare spektrum er sesongavhengig depresjon som beskriver en forstyrrelse der endring av årstid (særlig dagens lengde) har en unormalt sterk innvirkning på humøret.
Judith Leyster
Judith Leyster (født 28. juli 1609, død 10. februar 1660, kan ev. være dåps-og begravelsesdag ), var en nederlandsk sjanger- og portrettmaler virksom i Haarlem i den nederlandske gullalderen. Hun var gift med maleren Jan Miense Molenaer og sammen fikk de minst fire barn.
Hun ble tatt opp i Sint-Lucasgildet i Haarlem i 1633.
Østerdal Billag
Virksomhet
Selskapet utviklet på 1970-tallet betydelig turbusskjøring under merkenavnet FERIEBUSSEN. Dette var et av de mest kjente navn innen turvirksomhet med buss innen- og utenlands til det ble avviklet sist på 1990-tallet. Dette skjedde i forbindelse med salg av Østerdal Billag til nye eiere.
Historikk
Flere av selskapets 23 opprinnelige eiere har historie innen rutebiltrafikk tilbake til tiden rundt 1. verdenskrig. Det var imidlertid disse enhetene igjen som gikk inn i Østerdal Billag fra 1973. I er det oppgitt antall vognenheter (kjøretøyer, tilhengere) de hadde i 1970:
Rutebilstatistikken fra 1978 illustrerer omfanget av selskapets virksomhet i tidlig fase: Antall helårs ansatte 110, 75 personbusser, 45 lastebiler og 22 tilhengere.
Christian X av Danmark
Christian X ble født på Charlottenlund slott, som førstefødte sønn av Frederik VIII og dronning Lovisa.
Konge av Danmark og Island
I 1912 etterfulgte Christian X sin far, Frederik VIII som konge. Som en noe autoritær person og et statsoverhode som sterkt understreket betydningen av kongelig verdighet og makt i en tidsalder av voksende demokrati, syntes ikke Christian X egnet for popularitet.
Da den nye grunnloven av 1915 gav kvinner (og tjenestefolk, «tyende») stemmerett, arrangerte Dansk Kvindesamfund et opptog med ca. 20 000 deltagere, som gikk til kongen for å takke ham. Kongen uttalte bl.a. følgende:
Halden Moské
Moskeens lokaler er heleid av HIF, som per idag står i Sykehusgata 6 i Halden. Bygget som tidligere var en næringseiendom, ble kjøpt og overtatt av HIF 1. desember 2015. Det består av tre etasjer, med hovedsal i øverste etasjen.
Fra 1995 til 2015 befant Halden Moské seg i Niels Stubs gate 5 i Halden, som da besto av en to-etasjers bolig konvertert innvendig for å supportere en mindre muslimsk menighet under samlingsbønn.
Mellom-Amerika
Selvstendige land etter avkoloniseringen
Før regionen ble kolonisert, var deler av området en del av det som senere ble kjent som Mesoamerika. Nesten alt i Mellom-Amerika var i år 1800 en del av Det spanske imperiet, med navn Ny-Spania, med unntak av dagens Belize som var kjent som Britisk Honduras inntil 1973. I forbindelse med uavhengigheten fra Spania (se Mexicos uavhengighetskrig) ble så mesteparten av området en del av Det første meksikanske keiserriket (1822-23) og deretter Den mellomamerikanske føderasjon (1823-1840), som bestod av Guatemala, El Salvador, Honduras, Nicaragua og Costa Rica. Panama var ikke en del av keiserriket eller føderasjonen, men var en del av Colombia fra 1821 til 1903.
Prinsen og korpiken
Handling
Handlingen foregår i London i juni 1911, like før kroningen av Georg V. Blant de som ankommer for å delta i festlighetene er den unge kongen av Carpathia (et fiktivt baltisk land), Nicholas, og regenten, hans far, prins Charles. Den britiske regjeringen er bekymret for urolighetene i Europa og ønsker å ha et godt forhold til Carpathia. De gir tjeneren Northbrook i oppgave å ta godt vare på prinsregenten mens han er i landet. Northbrook tar prinsregent Charles med seg på musikkforestillingen The Coconut Girl. Etter forestillingen introduseres han for alle de medvirkende og møter korjenten Elsie Marina som han blir betatt av og inviterer til ambassaden på middag.
Richard Dadd
Liv og arbeid
Da Dadd kom tilbake til England våren 1843 tok familien ham med til Kent for at han skulle komme seg. I august fikk han for seg at faren var djevelen, og drepte ham med kniv. Richard Dadd flyktet til Frankrike, men da han underveis til Paris prøvde å drepe en medturist med et barberblad, ble han overmannet og arrestert. Han ble sendt til sinnssykehuset Bethlem Royal Hospital, der han ble værende i tjue år. I 1864 ble han flyttet til Broadmoor-asylet, der han døde i 1886. Dadd skapte de fleste mesterverkene sine som pasient på disse sykehusene.
Ikke-steroide antiinflammatoriske midler
Fotosensitivitet
Fotosensitivitet er en ofte oversett bivirkning av mange NSAIDs. Paradoksalt nok gir disse antiinflammatoriske medikamentene inflammasjon når pasienten utsettes for sollys. Propionsyrederivatene er mest utsatt, men også andre NSAIDs som piroksikam og diklofenak gir denne bivirkningen. Brukere av NSAIDs bør derfor unngå å oppholde seg ubeskyttet i solen.
Insektetere
Atferd
Til tross for navnet på gruppen spiser insektetere også annet enn insekter, for eksempel små virvelløse dyr, planter og sopper. Den lange og bevegelige snuten er sammen med den gode luktesansen en adapsjon for bedre å kunne finne fram til mat i mørket. Artene er nemlig stort sett nattaktive og mange av dem tilbringer store deler av livet i huler og ganger under bakken, som graves ut med de fremre lemmene og skyfles ut gjennom åpninger i bakken. Muldvarpene er de artene blant insekteterne som har størst adapsjon for å grave ut og leve i huler og ganger under bakkeplanet.
Taksonomi
Brandt et al. (2016) antar at gruppen oppsto for cirka 78 millioner år siden, mens Roca et.al. (2004) noen år tidligere hevdet for cirka 76 millioner år siden. For inntil få år siden regnet man også gullmoldvarper og børstepiggsvin til gruppen med tradisjonelle insektetere, men nye slektskapsanalyser har vist at de to nevnte familiene er nærmere beslektet med dyr i gruppen Afrotheria, for eksempel elefanter, enn med artene i denne gruppen. De er derfor blitt plassert i sin egen orden; afrikanske insektetere (Afrosoricida).
Baskerland (autonom region)
Historie
I 1931 samlet leder av Det baskiske nasjonalistparti (EAJ-PNV) José Antonio Aguirre nasjonalistiske ordførere i Gernika der forsamlingen under Gernikatreet proklamerte den Baskiske Republikk og dennes rett til selvstyre i et føderalt Spania. Republikken ble kortvarig på grunn av den spanske borgerkrigens utbrudd 17. juli 1936. Aguirre og hans regjering ble tvunget i eksil, men fortsatte arbeidet for et mer selvstendig Baskerland. Regjeringen forble i eksil i USA og ble ledet av Jesús María Leizaola etter Aguirres død i 1960.